a MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/122-16/2022.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2022. december 19-én 15**.**00** órakor a Községházán megtartott **rendes nyílt** ülésén.

**Jelen vannak:** Glöckner Henrik polgármester, Illés Béla,

Ördög Zoltán, Nagy Jánosné képviselő (4fő)

**Igazoltan távol:** Horváth Dániel képviselő

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. A képviselő-testület a napirendi javaslatot egyhangúlag támogatta.

**Napirendi pontok:**

**1.**

1. **Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (83. sz. előterjesztés)**

 Előterjesztő: Glöckner Henrik polgármester

1. **A VÖT 2023. évi belső ellenőrzési tervének elfogadása** (**84.sz.előterjesztés**)

 Előterjesztő: Filczinger Ágnes jegyző

1. **Iskolai körzethatárok véleményezése (85.sz előterjesztés)**

 Előterjesztő: Glöckner Henrik polgármester

1. **A köztemetőre vonatkozó díjak mértékének felülvizsgálata (86.sz. előterjesztés)**

Előterjesztő: Glöckner Henrik polgármester

1. **Mórágy Község Önkormányzata Képviselő-testületének 2023. évi munkaterve**

**(87.sz. előterjesztés)**

Előterjesztő: Glöckner Henrik polgármester

1. **Egyebek**

 Előterjesztő: Glöckner Henrik polgármester

-*Bátaszéki Önkormányzati Tűzoltóság Köztestület 2023. évi támogatása*

**Napirendi pontok tárgyalása:**

**1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (83. sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

Illés Béla képviselő elmondta, hogy a lejárt határidejű jelentésben szereplő 109/2022. (XI.9.) határozatról szeretné megtudni, hogy a lakásbérleti szerződés tartalmazza -e azt, hogy ha a bérlő nem megfelelően használja az ingatlant, vagy esetlegesen nem tartja karban, vagy nem fizeti a bérleti díjat, akkor a szerződés felmondható e?

Mit tesz a képviselő-testület, abban az esetben, ha pedagógus igényelné az ingatlant?

Glöckner Henrik polgármester elmondta, hogy az aláírt bérleti szerződés részletes, tartalmazza azokat a pontokat, amelyek a bérleti szerződés felmondását lehetővé teszik. A polgármester azonban leszögezte, hogy a bérlakás nem pedagóguslakás. Abban az esetben, ha pedagógus kérelmezné a lakást, akkor majd egyedileg kell kezelni az adandó helyzetet.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**118/2022.(XII.19.) Képviselő-testületi határozat a lejárt határidejű önkormányzati határozatok végrehajtásáról**

Mórágy Község Önkormányzat Képviselő- testülete a 97-115/2022.(XI.09.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

**2. A VÖT 2023. évi belső ellenőrzési tervének elfogadása** (**84.sz.előterjesztés**)

Előterjesztő: Filczinger Ágnes jegyző

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**119/2022.(XII.19.) képviselő-testületi határozat**

**2023. évi belső ellenőrzésről**

Mórágy Község Önkormányzat Képviselő-testülete elfogadja a Völgységi Önkormányzatok Társulása 2023. évi belső ellenőrzési tervét a határozati javaslat 1. és 2. melléklete szerinti tartalommal.

Határidő: 2022. december 31.

Felelős: Filczinger Ágnes jegyző

Határozat-kivonatot kapja: Völgységi Önkormányzatok Társulása

**3. Iskolai körzethatárok véleményezése (85.sz előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**120/2022.(XII.19.) képviselő-testületi határozat az**

**Iskolai körzethatárok véleményezéséről**

1. Mórágy Község Önkormányzat Képviselő-testülete a kötelező felvételt biztosító ***Mórágyi Általános Iskola (OM 036 306)*** felvételi körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.
2. Mórágy Község Önkormányzat Képviselő-testülete a ***Tolna Megyei Pedagógiai Szakszolgál*at** működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Határidő: 2023. február 15.

Felelős: Glöckner Henrik polgármester

 Simondi Zoltánné igazgatási előadó – a határozat, megküldéséért

**4. A köztemetőre vonatkozó díjak mértékének felülvizsgálata (86.sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4*igen szavazattal, 0 nem szavazattal, 0 tartózkodással* a következő határozatot hozta:

**121/2022.(XII.19.) képviselő-testületi határozat a**

 **köztemetőre vonatkozó díjak mértékének felülvizsgálatáról**

Mórágy Községi Önkormányzat Képviselő-testülete a temetőkről és a temetkezésről szóló 1999. évi XLIII. törvény 40.§ (3) bekezdése alapján a köztemetőkre vonatkozó díjak mértékét felülvizsgálta, azokat változatlan formában és összegben fenntartja.

Határidő: azonnal

Felelős: Glöckner Henrik polgármester

**5. Mórágy Község Önkormányzata Képviselő-testületének 2023. évi munkaterve**

**(87.sz. előterjesztés )**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**122/2022.(XII.19.) képviselő-testületi határozat**

**Mórágy Község Önkormányzata Képviselő-testületének 2023. évi munkatervéről**

Mórágy Község Önkormányzata Képviselő-testülete Mórágy Község Szervezeti és Működési Szabályzatáról szóló 12/2013. (IX.27) rendelet 11. § (1) bekezdése valamint Magyarország helyi önkormányzatairól szóló 2011. évi CLXXXIX. törvény 44. §-a alapján Mórágy Község Önkormányzat Képviselő-testülete 2023. évi munkatervét az előterjesztés szerint elfogadja.

Határidő: folyamatos

Felelős: Glöckner Henrik polgármester

**5. Egyebek**

Előterjesztő: Glöckner Henrik polgármester

(szóbeli előterjesztés)

**-Bátaszéki Önkormányzati Tűzoltóság Köztestület 2023. évi támogatása**

Glöckner Henrik polgármester elmondta, hogy a Bátaszéki Önkormányzati Tűzoltóság Köztestület működési feltételeinek biztosítása egyre nehezebb. Bátaszék város és mikrotérsége katasztrófavédelmi (tűz és polgárvédelmi) feladatainak ellátását az ellátási terület községeinek képviselő-testületei, kiemelt feladatként kezelik, ennek megfelelően támogatja. Az elmúlt években egyre komolyabb nehézségekkel járt a Köztestület működési feltételeinek biztosítása. A 2022. évi költségvetés összeállítása az elfogadásakor igen komoly nehézségekkel járt.

Az alapító önkormányzatok 2023. évi hozzájárulása a korábbi döntésnek megfelelően 500 Ft/fő összegben került megállapításra. A Köztestület Közgyűlése úgy határozott, hogy felkéri az alapító önkormányzatokat, hogy január 31. napjáig gondoskodjanak a 2023. évi támogatás átutalásáról.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az következő határozati javaslatokról.

*…./2022.(XII.19.) képviselő-testületi határozat*

*a Bátaszéki Önkormányzati Tűzoltóság Köztestület 2023. évi támogatásáról*

*Mórágy Község Önkormányzat képviselő testülete úgy határozott, hogy a Bátaszéki Önkormányzati Tűzoltóság részére a 2023. évi pénzügyi likviditásának fenntarthatósága érdekében a 2023. évi támogatás rá eső összege: 376.500.-Ft átutalásáról 2023. január 31-ig gondoskodik.*

*A Képviselő-testület felkéri a Bonyhádi Közös Önkormányzati Hivatal Mórágyi Kirendeltség gazdálkodási főelőadóját, hogy a fenti összeget utalja át a Bátaszéki Önkormányzati Tűzoltóság Köztestület részére.*

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatokat hozta:

**123/2022.(XII.19.) képviselő-testületi határozat**

**a Bátaszéki Önkormányzati Tűzoltóság Köztestület  2023. évi támogatásáról**

Mórágy Község Önkormányzat képviselő testülete úgy határozott, hogy a Bátaszéki Önkormányzati Tűzoltóság részére a 2023. évi pénzügyi likviditásának fenntarthatósága érdekében 2023. évi támogatás rá eső összege: 376.500.-Ft átutalásáról 2023. január 31-ig gondoskodik.

A Képviselő-testület felkéri a Bonyhádi Közös Önkormányzati Hivatal Mórágyi Kirendeltség gazdálkodási főelőadóját, hogy a fenti összeget utalja át a Bátaszéki Önkormányzati Tűzoltóság Köztestület részére.

Határidő: 2023. január 31.

Felelős: Glöckner Henrik polgármester

Határozatról értesül: -Köztestület 7140 Bátaszék, Hunyadi u. 46.

* Bonyhádi Közös Önkormányzati Hivatal Mórágyi Kirendeltség gazdálkodási főelőadója

Horváth Dániel képviselő 15.55 órakor megérkezett a képviselő-testületi ülésre.

Glöckner Henrik polgármester elmondta, hogy decemberben megérkeztek a gázszámlák. Egy épület havi általánydíjas számlája: 1 millió forint/hó, a helyzet reménytelennek tűnik. Személyesen megkereste a szolgáltatót, hogy ütemezzék a fizetési határidőt, vagy havi bejelentésre változtassák az általánydíjat, de nem foglalkoztak az ügyükkel. Azt a választ kapták, hogy emailben keressék meg a szolgáltatót, amit meg is tettek, de az ügyintézési határidő 60 nap, addigra lejárt tartozásaik lesznek. Arra az elhatározásra jutott, hogy a 2023. évet hitelfelvétellel kellene indítani, hogy legyen meg a fedezet a számlák kiegyenlítésére addig, amíg a támogatások megérkeznek.

Filczinger Ágnes jegyző megragadta az alkalmat és megköszönte mindenkinek a közös munkát, a képviselő-testülettel és a hivatali dolgozókkal való együttműködést. Kellemes ünnepeket kívánt minden jelenlévőnek, és sikerekben, egészségben gazdag, boldog új esztendőt.

Glöckner Henrik polgármester elmondta, hogy sajnálattal tudta meg, hogy Bakó Józsefné a 2023-as évben nem kívánja folytatni a munkát. Elmondta, hogy reménykedik abban, hogy esetleg otthon végezhető munkával, amely kevesebb utazással járna, még meggyőzhető és velünk marad. Elmondta, hogy nagyon elégedett a munkájával, ezért nehezen engedi el.

Glöckner Henrik polgármester minden jelenlévőnek nagyon kellemes ünnepeket és sikerekben gazdag új évet kívánt.

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 16 óra 20 perckor bezárja.

Kmft.

**Glöckner Henrik Filczinger Ágnes**

 polgármester jegyző